Reet Made

Reet Made (kuni 1963 Jõeots; sündinud 4. mail 1941 Tallinnas) on eesti ajakirjanik ja kirjanik. Ta on õppinud Tallinna 20. Keskkoolis ning lõpetanud 1968. aastal Tartu Riikliku Ülikooli eesti filoloogia osakonna ajakirjanduse eriharus. Aastatel 1961–2001 töötas ta Eesti Raadios saadete autori, toimetaja, vanemtoimetaja ja toimetuse juhatajana, lõpuks produtsendi – vastutava toimetajana. Tema toimetatud või autorisaated on olnud "Tüdrukud", "Mõistukera", "Mikriveski", "Akadeemiline pooltund", "Risti-rästi ümber ilma", "Valmistatud Eestis. Eesti edukad ettevõtted", "Kooliprii", "Lastetuba" jt. Ta on osalenud reporterina laulupidude, Noorteraadio matkamängude ja raadio otseülekannetes ning teinud üksikuid saateid ka Eesti Televisioonile. Ta läbis koos Mati Talvikuga märtsis 1959 Eesti Raadio Noorte Reporterite Klubi teise konkursi[viide?] ja oli aastaid selle klubi president.[viide?] Aastatel 1977–1988 juhendas ta ise Noorte Reporterite Klubi tegevust.[viide?] Aastatel 1994–2000 oli Made Lasnamäe Üldgümnaasiumi raadioeriala õpetaja.[viide?] Reet Made on Eesti Ajakirjanike Liidu liige 1969. aastast ja Eesti Ettevõtlike Naiste Assotsiatsiooni (EENA, BPW Estonia) liige.[viide?] Osalus kogumikus "Jutupaunik", Eesti Raamat 1981 "Mikriveski jutud" (koos Leho Männiksooga), Eesti Raamat 1983 Osalus kogumikus "Jutupaunik", Eesti Raamat 1986 "Lapsepõlvest tuleme kõik", Sild 2001, ISBN 9985783255 "Miljoni-poiss", Steamark, 2003, ISBN 9985943678 Jutte kogumikus "Tublid on kõik koduloomad" Eesti lastekirjanduse antoloogia XIV köide, Steamark 2004, ISBN 9985913906 "Veli Oliver", Tänapäev 2005, ISBN 9985622847 "Salaroheline hiis", Koolibri 2005, ISBN 9985016319 "Vallatuste pood", Tiritamm 2005, ISBN 9985552091 "Vanemate lugu" (koostaja), Koolibri 2006, ISBN 9985017348 "Jansiga maailma nabal", Tänapäev 2007, ISBN 9789985625101 "Tuhin tiibades", Koolibri 2007, ISBN 9789985019825 "Lapsepõlvelood. 20 tuntud ja tunnustatud inimese lapsepõlvelood", Ajakirjade Kirjastus, 2008, ISBN 9789949443529 "Reisipauna koletore reis", Argo Kirjastus 2008, ISBN 9789949438525 "Lapsepõlve radadel. 32 tähendusrikast kasvamise lugu", Menu Kirjastus 2010, ISBN 9789949904921 Lugusid kogumikus "Eesti lastejuttude kuldraamat", TEA Kirjastus 2010, ISBN 9789985710050 "Reisimise kirg" (koos Tiit Madega), GO Reisiraamat 2010, ISBN 9789949903979 "Reisimise kütkeis" (koos Tiit Madega), GO Reisiraamat, 2011, ISBN 9789949916146 "Peidust välja" , Koolibri 2017 ISBN 9789985038857 "Aegade rohtunud radadel", Tallinn 2024, ISBN 9789916425459 Ehkki Reet Made on kirjutanud raamatuid peamiselt noortele, on tema kui eeskätt laste- ja noortesaateid teinud ajakirjaniku teostes olulisel kohal tagasivaated lapsepõlve ja minevikku laiemas plaanis. Alates 2008. aastast on tal ilmunud kolm raamatut, mis sisaldavad lugusid 91 tuntud kultuuriinimese, poliitiku ja ühiskonnategelase (Valli Lember-Bogatkina, Heljo Mänd, Uno Loop, Anne Veski, Peeter Saul, Eri Klas, Ira Lember, Heinz Valk, Aarne Üksküla, Salme Reek, Voldemar Kuslap, Aili Paju, Tõnu Aav, Paul-Eerik Rummo, Viivi Luik, Maimu Berg, Aleksei Turovski, Priit Pärn, Leelo Tungal, Lembit Ulfsak, Katrin Karisma, Ivo Linna, Olav Ehala, Elle Kull, Mihkel Mutt, Rein Raud, Andres Tarand, Ülo Nugis, Tiit Made, Evald Okas, Toomas Savi, Juhan Peegel, Ülo Tuulik, Jüri Tuulik, Aleksei Tammiste, Viljar Loor, Toomas-Andres Sulling ja teised) lapsepõlve- ja noorusaastatest, mis on valik Eesti Raadio saatesarjas "Lastetuba" kõlanud meenutustest. 1988 – Eesti Ajakirjanike Liidu aastapreemia 2004 – Eesti Lastekirjanduse Keskuse, ajakirja Täheke ja kirjastuse Tänapäev korraldatud lastejutuvõistluse "Minu esimene raamat" III koht ("Veli Oliver") Reet Made on abielus majandusteadlase ja poliitiku Tiit Madega, neil sündis kaks poega: Tambet Made (s. 1967) on majanduskonsultant ja Vahur Made (1971–2017) oli ajaloodoktor. Reisihuvilisena on Reet Made külastanud ligi sadat riiki.